
PEHLE  ISE  PADH  LIJIYE 


Is  Risale  Mein  Allah  Ta'ala  Ko  "Uparwala"  Ya 
"Allah  Miyan"  Kehne  Ki  Sharayi  Haisiyat  Bayaan  Ki 
Gayi  Hai  Aur  Iske  Liye  Humne  Darj  Zel  Kutub  Ka 
Sahara  Liya  Hai  *  . 

Risale  Mein  Agar  Kahin  Koi  Ghalati  Nazar  Aaye  To 
Humein  Zaroor  Batayein 


MUHAMMAD  SABIR ISMAYEELI  QADRI  RAZVI 

(Muballigh  -e-  Bazme  Faizan  -e-  Raza) 


Introduetion  0f  Bazme  Faizan  -e-  Raza 


Bazme  Faizan  -e-  Raza  Ek  Aalami  Ghair  Siyasi 
Mazhabi  Tehreek  Hai  Jiski  Bunyad  Sana  1434  Hijri 
(2012  Iswi)  Mein  Khalifa  -e-  Huzoor  Gulzaar  -e- 
Millat,  Hazrat  Allama  Mufti  Mahboob  Alam  Misbahi 
Razvi  Madda  Zillahul  Aali  Ne  Rakhi  Aur  Bahut  Hi 
Qaleel  Muddat  Mein  Aapki  Pur  Khuloos  Kawisho  Ne  Na 
Sirf  Is  Tanzeem  Ko  Kamyabiyo  Ka  Jaama  Pehnaya 
Balki  Ummat  -e-  Muslima  Ki  Islaah  Ka  Ek  Azeem 
Zariya  Banaya 

Our  Mission 

Humara  Maqsad  Rasoolullah  Sallallaho  Ta'ala  Alaihi 
Wa  Aalihi  Wasallam,  Unke  Ashaab,  Ahle  Bait  Aur 
Auliya  -e-  Kiraam  Ki  Taleemaat  Ko  Aam  Karna  Hai 
Aur  Awaam  Ke  Darmiyan  Maujood  Baatil  Nazariyaat  Ka 
Radd  Karte  Huye  Haque  Ko  Bayaan  Karna  Hai 

Aap  Humare  Liye  Dua  Farmayein  Ke  Hum  Deen  -e- 
Mustafa  Ki  Khidmat  Karte  Rahein  Aur  Saamne  Aane 
Waali  Mushkilo  Ka  Muqabla  Kar  Sakein 

Aaj  Kal  Dekha  Jaata  Hai  Ke  Kayi  Log  Dauraan  -e- 
Guftagu  Allah  Ta'ala  Ko  Uparwala  Ya  Allah  Miyan 
Kehte  Hain,  Maslan  Uparwala  Chahega  To  Zaroor  Ye 
Kaam  Ho  Jaayega,  Allah  Miyan  Dene  Waala  Hai 
Waghaira 

Allah  Ta'ala  Ko  Uparwala  Ya  Allah  Miyan  Kehna 
Sahih  Nahin  Hai,  Kayi  Ulma  -e-  Kiraam  Ne  Likha  Hai 
Ke  Allah  Ta'ala  Ko  Is  Tarah  Pukarna  Jaayez  Nahin 
Hai,  Chunanche  Hum  Moatbar  Ulma  -e-  Islam  Ke 
Aqwaal  Aapki  Nazr  Kar  Rahe  Hain,  Mulahiza 
Farmayein 

AALA  HAZRAT,  IMAM  AHMAD  RAZA 
KHAN  ALAIHI  REHMA  KA  FATWA 


Aala  Hazrat,  Imam  Ahmad  Raza  Barelvi  Alaihi  Rehma 
Farmate  Hain  Ke,  Allah  Ta'ala  Ko  Miyan  Kehna  Mamnu 
Wa  Mayoob  Hai,  Urdu  Zubaan  Mein  Miyan  Ke  Teen 
Maana  Hain  Jin  Mein  Se  Do  Allah  Ta'ala  Ke  Liye 
Muhaal  Hain 

Aala  Hazrat  Ek  Dusre  Maqaam  Par  Irshad  Farmate 
Hain  Ke  Lafze  "Miyan"  Ke  Teen  Maana  Hain,  Ek  Maana 
Hai  "Maula"  To  Allah  Ta'ala  Beshak  Maula  Hai, 

Dusre  Maana  "Shauhar"  Aur  Teesre  Maana  Hai  "Zina 
Ka  Dalaal" 

In  Mein  Se  Do  Aise  Hain  Jinse  Shaane  Uloohiyat 
Paak  Hai  Lihaza  Iska  Istemal  Jaayez  Nahin  Hai 

KHALIFA  -E-  AALA  HAZRAT, 

HUZOOR  SADARUSHHARIAH, 

HAZRAT  ALLAMA  MUFTI AMJAD  ALI  AAZMI 
ALAIHI  REHMA  KA  FATWA 

Khalifa  -e-  Aala  Hazrat,  Sadarushhariah,  Hazrat 
Allama  Mufti  Amjad  Ali  Aazmi  Alaihi  Rehma  Likhte 
Hain  Ke  Allah  Ta'ala  Ko  Miyan  Kehna  Najayez  Hai  Ke 
Miyan  Ke  Ek  Maana  Shauhar  Ke  Hain 

SHEHZADA  -E-  AALA  HAZRATf 
HUZOOR  MUFTIYE  AAZAM  HIND, 
HAZRAT  ALLAMA  MUFTI  MUSTAFA  RAZA  KHAN 
ALAIHI  REHMA  KA  FATWA 


Shehzada  -e-  Aala  Hazrat,  Huzoor  Muftiye  Aazam 
Hind,  Hazrat  Allama  Mufti  Mustafa  Raza  Khan  Alaihi 
Rehma  Farmate  Hain  Ke  Allah  Ko  Miyan  Nahin  Kehna 
Chahiye,  Awaam  Mein  Ye  Lafz  Bola  Jaata  Hai  Isse 
Baehna  Chahiye 

KHALIFA  -E-  HUZOOR  MUFTIYE  AAZAM  HIND, 

SHAARAHE  BUKHARI, 

HAZRAT  ALLAMA  MUFTI  SHARIFUL  HAQUE  AMJADI 

ALAIHI  REHMA  KA  FATWA 


Khalifa  -e-  Huzoor  Muftiye  Aazam  Hind,  Shaarahe 
Bukhari,  Hazrat  Allama  Mufti  Shariful  Haque  Amjadi 
Alaihi  Rehma  Farmate  Hain  Ke  Jis  Lafz  Ke  Chand 
Maana  Ho  Aur  Kuehh  Maana  Khabees  Ho  Aur  Wo  Lafz 
Shara  Mein  Waarid  Na  Ho  To  Uska  Itlaq  Allah 
Azzawajal  Par  Mana  Hai,  Allama  Shami  Ne  Farmaya  Ke 

(568y  r  ‘9 jk  jj) 

Iski  Misaal  "Raayina"  Hai,  Jab  Huzoor  Ki  Baat  Ko 
Sahaba  -e-  Kiraam  Aehhi  Tarah  Sun  Na  Paate  To  Arz 
Karte  "Raayina"  Yaani  Huzoor  Humari  Riayat 
Farmaiye,  Yahoodiyo  Ki  Lughat  Mein  "Raayina"  Ka 
Maana  Bewkoof  Ke  Hain,  Yahoodi  Bhi  Raayina  Raayina 
Kehna  Lage  Aur  Wo  Is  Khabees  Maana  Ki  Niyat  Se 
Kehte  The 

Allah  Ta'ala  Ne  Sahaba  Ko  Raayina  Kehne  Se  Mana 
Farma  Diya  Aur  Hukm  Diya  Ke  "Unzurna"  Kaho,  Isi 
Tarah  Yahan  Bhi  Khatra  Hai,  Aap  Allah  Ta'ala  Ko 

Miyan  Kahenge,  Aapki  Niyat  Ghalat  Nahin  Hogi  Lekin 
Koi  Be  Deen  Dusre  Khabees  Maana  Ki  Niyat  Se  Kahega 
To  Kaun  Rokega,  Wo  Keh  Dega  Ke  Aap  Bhi  To  Aisa 
Kehte  Hain,  Isliye  Aise  Alfaaz  Ke  Istemal  Ki 
Ijazat  Nahin 

HAZRAT  ALLAMA  MUFTI ISMAYEEL  HUSAIN  NOORANI 

ALAIHI  REHMA  KA  FATWA 


Hazrat  Allama  Mufti  Ismayeel  Husain  Noorani  Alaihi 
Rehma  Farmate  Hain  Ke  Musalmano  Ka  Muttafiqa 
Aqeeda  Hai  Ke  Allah  Ta'ala  Zamaan  Wa  Makaan  Se 
Paak  Hai  Kyunki  Allah  Ta'ala  Khaliq  Hai  Aur  Zamaan 
Wa  Makaan  Makhlooq  Hain 

Allama  Ali  Bin  Sultan  Muhammad  Qaari  Alaihi  Rehma 
Likhte  Hain: 

Allah  Ta'ala  Kisi  Muayyan  Jagah  Aur  Zamane  Ke 
Saath  Muttasif  Hone  Se  Paak  Hai  Kyunki  Zamana  Aur 
Jagah  Makhlooq  Mein  Se  Hai  Jabki  Allah  Ta'ala  Ki 
Zaat  Azal  Se  Hai  Yaani  Us  Waqt  Se  Jab  Zamana  Aur 
Jagah  Aur  Koi  Bhi  Cheez  Maujood  Nahin  Thi 

Allama  Fazle  Rasool  Badayuni  Alaihi  Rehma  Likhte 
Hain  Ke  Jab  Allah  Ta'ala  Ka  Jism  Se  Paak  Hona 
Saabit  Ho  Gaya  To  Jism  Ke  Lawazimaat  Se  Paak  Hona 
Bhi  Saabit  Ho  Gaya  Lihaza  Allah  Ta'ala  Kisi  Bhi 


Rang,  Mahak,  Shaqal  Aur  Surat  Se  Paak  Hai,  Na  Uski 
Koi  Inteha  Hai  Aur  Na  Kisi  Cheez  Ke  Andar  Hulool 
Kiye  Huye  Hai  Aur  Na  Wo  Kisi  Muayyan  Jagah  Se 
Muttasif  Hai 

Humare  Zamane  Mein  Umooman  Log  Allah  Ta'ala  Ko 
Uparwala  Kehte  Hain  Ya  Allah  Ke  Kisi  Hukm  Ko 
Bayaan  Karte  Huye  Upar  Ki  Taraf  Ishara  Karte  Hain 
Aur  Kabhi  Kabhi  Dua  Karne  Ke  Liye  Aasman  Ki  Taraf 
Dekhte  Hain,  In  Tamaam  Surato  Mein  Logon  Ka  Aqeeda 
Aur  Maqsood  Allah  Ta'ala  Ki  Bulandi  Ko  Zaahir 
Karna  Hota  Hai,  Agar  Waqiyatan  Aisa  Hi  Ho  To  Ye 
Kufr  Nahin  Hai  Warna  Aasman  Ki  Taraf  Haath  Utha 
Kar  Dua  Karna  Bhi  Mamnu  Ho  Jaayega 

Allama  Fazle  Rasool  Alaihi  Rehma  Likhte  Hain  Ke 
Aasman  Agarehe  Bulandi  Ki  Ek  Jagah  Hai  Lekin  Log 
Is  Taraf  Haath  Utha  Kar  Isliye  Dua  Karte  Hain  Ke 
Wo  Dua  Ka  Qibla  Hai,  Jis  Tarah  Kabah  Namaz  Ka 
Qibla  Hai  Jabki  Jiski  Ibadat  Ho  Rahi  Hai  Wo  Kaaba 
Mein  Ya  Aasmano  Mein  Theherne  Se  Paak  Hai 

Agar  Koi  Allah  Ta'ala  Ko  Uparwala  Kehta  Hai  To  Use 
Fauran  Kafir  Nahin  Kaha  Jayega  Jab  Tak  Ke  Tehqeeq 
Na  Ho  Jaaye  Ke  Usne  Apne  Jumle  Se  Kya  Murad  Liya 
Hai 

Hazrat  Muawiya  Bin  Hakam  Radiallaho  Ta'ala  Anho 
Apni  Baandi  Le  Kar  Huzoor  Sallallaho  Alaihi  Wa 
Aalihi  Wasallam  Ki  Bargaah  Mein  Haazir  Huye,  Aapne 
Uske  Iman  Ki  Tehqeeq  Ke  Liye  Us  Se  Puehha  Allah 
Kahan  Hai?  To  Usne  Kaha  Ke  Aasman  Mein,  Aapne 
Puehha  Ke  Main  Kaun  Hoon?  Usne  Kaha  Ke  Aap  Allah 
Ke  Rasool  Hain,  Aapne  Hazrat  Muawiya  Se  Farmaya  Ke 
Isko  Azaad  Kar  Do  Ye  Musalman  Hai 

(930(*  j  ‘)>b  SJ  cA) 

Is  Hadees  Mein  "Aasman  Mein"  Se  Baandi  Ka  Maqsood 
Jagah  Ka  Tayyun  Nahin  Tha  Balki  Ye  Batana  Tha  Ke 
Zameen  Ki  Tarah  Aasman  Mein  Bhi  Uski  Ibadat  Ki 
Jaati  Hai  Chunki  Iska  Maqsad  Jagah  Ka  Tayyun  Nahin 
Tha  Isiliye  Rasoolullah  Sallallaho  Ta'ala  Alaihi 
Wa  Aalihi  Wasallam  Ne  Ise  Musalman  Qaraar  Diya 

Agar  Kisi  Ka  Maqsad  Allah  Ta'ala  Ke  Liye  Jagah 
Saabit  Karna  Ho  To  Aise  Shakhs  Ko  Tauba  Aur 
Tajdeed  -e-  Iman  Ka  Hukm  Diya  Jaayega 

Huzoor  Sadarushhariah,  Allama  Mufti  Amjad  Ali 
Aazmi  Alaihi  Rehma  Fatawa  Qaazi  Khan  Ke  Hawale  Se 
Likhte  Hain  Ke  Khuda  Ke  Liye  Makaan  Saabit  Karna 
Kufr  Hai  Ke  Wo  Makaan  Se  Paak  Hai,  Khuda  Ko  Upar 
Kehna  Kufr  Hai 

(86//  ‘cA/  j\£) 

Aur  Allah  Ta'ala  Ko  Allah  Miyan  Kehna  Durust  Nahin 
Hai  Ulma  Ne  Ise  Mana  Farmaya  Hai  Kyunki  Miyan  Ka 
Ek  Maana  Shauhar  Bhi  Hai  Aur  Allah  Ta'ala  Ki  Taraf 
Aise  Lafz  Ki  Nisbat  Karna  Durust  Nahin  Hai 

BEHRUL  ULOOM 

HAZRAT  ALLAMA  MUFTI ABDUL  MANNAN  AAZMI 
ALAIHI  REHMA  KA  FATWA 


Behrul  Uloom,  Hazrat  Allama  Mufti  Abdul  Mannan 
Aazmi  Alaihi  Rehma  Likhte  Hain  Ke  Allah  Ta'ala  Ko 
Allah  Miyan  Nahin  Kehna  Chahiye  Kyunki  Is  Lafz  Ke 
Aise  Bhi  Maana  Aate  Hain  Jo  Allah  Ta'ala  Ke  Liye 
Istemal  Karna  Jaayez  Nahin 

(305 y  /  j»0  /u>) 

FAQEEH  -E-  MILLAT, 

HAZRAT  ALLAMA  MUFTI  JALALUDDIN  AHMAD  AMJADI 

ALAIHI  REHMA  KA  FATWA 


Faqeeh  -e-  Millat,  Hazrat  Allama  Mufti  Jalaluddin 
Ahmad  Amjadi  Alaihi  Rehma  Farmate  Hain  Ke  Allah 
Ta'ala  Ko  Uparwala  Bolna  Kufr  Hai  Kyunki  Is  Se 
Jihat  Ka  Suboot  Hota  Hai  Aur  Uski  Zaat  Jihat  Se 
Paak  Hai  Jaisa  Ke  Allama  Saduddin  Taftazani  Alaihi 
Rehma  Likhte  Hain 


(33y  L/) 


Agar  Koi  Shakhs  Ye  Lafz  Bulandi  Aur  Bartari 
Liye  Istemal  Kare  To  Use  Kafir  Nahin  Kahenge  Magar 
Ise  Bura  Hi  Kahenge  Aur  Kehne  Waale  Ko  Rokenge 


(44/r^  }"  <\X?  <ijyjl  <i}) 


HAKEEMUL  UMMAT, 

MUFTI  AHMAD  YAAR  KHAN  NAYEEMI 
ALAIHI  REHMA  KA  FATWA 


Hakeemul  Ummat,  Mufti  Ahmad  Yaar  Khan  Nayeemi 
Alaihi  Rehma  Likhte  Hain  Ke  Jis  Lafz  Ke  Aehhe  Bure 
Dono  Tarah  Ke  Maana  Ho  Uska  Iska  Istemal  Allah 
Ta'ala  Ke  Liye  Nahin  Karna  Chahiye 

FAIZ  -E-  MILLAT, 

KHALIFA  -E-  HUZOOR  MUFTIYE  AAZAM  HIND, 
HAZRAT  ALLAMA  MUFTI  FAIZ  AHMAD  OWAISI 
ALAIHI  REHMA  KA  FATWA 


Faiz  -e-  Millat,  Khalifa  -e-  Huzoor  Muftiye  Aazam 
Hind,  Hazrat  Allama  Mufti  Faiz  Ahmad  Owaisi  Alaihi 
Rehma  Likhte  Hain  Ke  Allah  Ta'ala  Ko  Allah  Miyan 
Kehna  Namunasib  Hai  Kyunki  Humare  Urf  Mein  Miyan 
Kahin  Baap  Ko  Aur  Kahin  Shauhar  Ko  Kaha  Jaata  Hai 
Aur  Urf  Shara  Par  Ghalba  Rakhta  Hai  Chunanche 
Allama  Shami  Ne  Is  Mauzu  Par  Ek  Mustaqil  Baab 
Likha  Hai  Lihaza  Aisa  Lafz  Kehne  Se  Baehna  Chahiye 

HAZRAT  ALLAMA  PROFESSOR  MUNEEBUR  REHMAN 

SAHAB  KA  FATWA 


Hazrat  Allama  Professor  Mufti  Muneebur  Rehman 
Sahab  Likhte  Hain  Ke  Allah  Ta'ala  Ko  Miyan  Kehna 
Durust  Nahin  Hai,  Agarehe  Istemal  Karne  Waala 
Aehhe  Maano  Mein  Istemal  Karega  Lekin  Is  Mein  Kam 
Tari  Ka  Waham  Paida  Ho  Sakta  Hai  Isiliye  Allah 
Ta'ala  Ke  Naam  Ke  Saath  Is  Tarah  Ke  Alfaaz  Istemal 
Karna  Mana  Hai 

(29//<l>  ‘JVi  ‘\J>) 

Humne  Kayi  Ulma  Ke  Aqwaal  Pesh  Kiye  Jisse  Ye 
Maloom  Hua  Ke  Allah  Ta'ala  Ko  Uparwala  Ya  Allah 
Miyan  Kehna  Sahih  Nahin  Hai  Lihaza  Isse  Baehna 
Chahiye 

